Document ID: 32013D0511

DEĊIŻJONI TAL-KUMITAT POLITIKU U TA' SIGURTÀ EUPOL RD CONGO/1/2013
tat-8 ta’ Ottubru 2013
li testendi l-mandat tal-Kap tal-Missjoni tal-Pulizija tal-Unjoni Ewropea fil-qasam tar-riforma tas-settur tas-sigurtà (RSS) u r-relazzjoni tagħha mal-ġustizzja fir-Repubblika Demokratika tal-Kongo (EUPOL RD Congo)
(2013/511/PESK)
IL-KUMITAT POLITIKU U TA’ SIGURTÀ,
Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
Wara li kkunsidra d-Deċiżjoni tal-Kunsill 2010/576/PESK tat-23 ta’ Settembru 2010 dwar il-missjoni tal-Pulizija tal-Unjoni Ewropea fil-qasam tar-riforma tas-settur tas-sigurtà (RSS) u r-relazzjoni tagħha mal-ġustizzja fir-Repubblika Demokratika tal-Kongo (EUPOL RD Congo) (1), u b’mod partikolari l-Artikolu 10(1) tagħha,
Billi:
(1)
F’konformità mal-Artikolu 10(1) tad-Deċiżjoni 2010/576/PESK, il-Kumitat Politiku u ta’ Sigurtà ('KPS') huwa awtorizzat, taħt it-tielet paragrafu tal-Artikolu 38 tat-Trattat, li jieħu d-deċiżjonijiet rilevanti sabiex jeżerċita l-kontroll politiku u t-tmexxija strateġika tal-EUPOL RD Congo. Din l-awtorizzazzjoni tinkludi s-setgħa biex jinħatar Kap tal-Missjoni, fuq proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà ('Rappreżentant Għoli').
(2)
Fit-8 ta’ Ottubru 2010, wara proposta mir-Rappreżentat Għoli, il-KPS, skont id-Deċiżjoni EUPOL RD Congo/1/2010 (2), ħatar lill-Kap Supretendent Jean-Paul RIKIR bħala Kap tal-Missjoni tal-EUPOL RD Congo b’effett mill-1 ta’ Ottubru 2010.
(3)
Fis-16 ta’ Settembru 2011, wara proposta mir-Rappreżentant Għoli, il-KPS, skont id-Deċiżjoni EUPOL RD Congo/1/2011 (3), estenda l-mandat tal-Kap Supretendent Jean-Paul RIKIR bħala Kap tal-Missjoni tal-EUPOL RD Congo sat-30 ta’ Settembru 2012.
(4)
Fil-25 ta’ Settembru 2012, wara proposta tar-Rappreżentant Għoli, il-KPS, skont id-Deċiżjoni EUPOL RD Congo/1/2012 (4), estenda l-mandat tal-Kap Supretendent Jean-Paul RIKIR bħala Kap tal-Missjoni tal-EUPOL RD Congo sat-30 ta’ Settembru 2013.
(5)
Fit-23 ta’ Settembru 2013, il-Kunsill adotta d-Deċiżjoni 2013/467/PESK (5) li testendi d-durata tal-EUPOL RD Congo sat-30 ta’ Settembru 2014.
(6)
Fis-10 ta’ Settembru 2013, ir-Rappreżentant Għoli pproponiet l-estensjoni tal-mandat tal-Kap Supretendent Jean-Paul RIKIR bħala Kap tal-Missjoni tal-EUPOL RD Congo sat-30 ta’ Settembru 2014.
(7)
Ladarba l-mandat kurrenti tal-Kap Supretendent Jean-Paul RIKIR bħala Kap tal-Missjoni tal-EUPOL RD Congo skada fit-30 ta’ Settembru 2012, din id-Deċiżjoni għandha tapplika mill-1 ta' Ottubru 2013,
ADOTTA DIN ID-DEĊIŻJONI:
Artikolu 1
Il-mandat tal-Kap Supretendent Jean-Paul RIKIR bħala Kap tal-missjoni tal-pulizija tal-Unjoni Ewropea fil-qasam tar-riforma tas-settur tas-sigurtà (RSS) u l-interfaċċja tagħha mas-sistema tal-ġustizzja fir-Repubblika Demokratika tal-Kongo (EUPOL RD Congo) huwa b’dan estiż sat-30 ta’ Settembru 2014.
Artikolu 2
Din id-Deċiżjoni għandha tidħol fis-seħħ fid-data tal-adozzjoni tagħha.
Hija għandha tapplika mill-1 ta' Ottubru 2013.
Magħmul fi Brussell, it-8 ta’ Ottubru 2013.

Labels: 18
15